Document ID: 32012R0397

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 397/2012 ΤΗΣ ΕΠΙΤΡΟΠΉΣ
της 8ης Μαΐου 2012
για τον καθορισμό του συντελεστή κατανομής, την απόρριψη περαιτέρω αιτήσεων και τον τερματισμό της περιόδου υποβολής αιτήσεων για διαθέσιμες συμπληρωματικές ποσότητες ζάχαρης εκτός ποσόστωσης που προβλέπεται να πωληθούν στην αγορά της Ένωσης με μειωμένη εισφορά επί του πλεονάσματος κατά την περίοδο εμπορίας 2011/2012
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1),
Έχοντας υπόψη τον εκτελεστικό κανονισμό (ΕΕ) αριθ. 367/2012 της Επιτροπής, της 27ης Απριλίου 2012, για τη λήψη των αναγκαίων μέτρων όσον αφορά τη διάθεση συμπληρωματικών ποσοτήτων ζάχαρης και ισογλυκόζης εκτός ποσόστωσης στην αγορά της Ένωσης με μειωμένη εισφορά επί του πλεονάσματος κατά τη διάρκεια της περιόδου εμπορίας 2011/2012 (2), και ιδίως το άρθρο 5,
Εκτιμώντας τα ακόλουθα:
(1)
Οι ποσότητες που καλύπτονται από αιτήσεις έκδοσης πιστοποιητικών για ζάχαρη εκτός ποσόστωσης οι οποίες υποβλήθηκαν από την 1η Μαΐου 2012 έως τις 2 Μαΐου 2012 και κοινοποιήθηκαν στην Επιτροπή στις 4 Μαΐου 2012 υπερβαίνουν το όριο που καθορίζεται στο άρθρο 1 του εκτελεστικού κανονισμού (ΕΕ) αριθ. 367/2012.
(2)
Συνεπώς, βάσει του άρθρου 5 του εκτελεστικού κανονισμού (ΕΕ) αριθ. 367/2012, είναι αναγκαίο να καθοριστεί συντελεστής κατανομής, τον οποίο τα κράτη μέλη θα εφαρμόζουν στις ποσότητες που καλύπτονται από κάθε κοινοποιούμενη αίτηση έκδοσης πιστοποιητικού, να απορριφθούν οι αιτήσεις που δεν έχουν ακόμη κοινοποιηθεί και να τερματιστεί η περίοδος για την υποβολή των αιτήσεων.
(3)
Προκειμένου να εξασφαλιστεί η αποτελεσματική διαχείριση του μέτρου, ο παρών κανονισμός πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ποσότητες για τις οποίες υποβλήθηκαν αιτήσεις πιστοποιητικών για ζάχαρη εκτός ποσόστωσης σύμφωνα με τον εκτελεστικό κανονισμό (ΕΕ) αριθ. 367/2012 από την 1η Μαΐου 2012 έως τις 2 Μαΐου 2012 και κοινοποιήθηκαν στην Επιτροπή στις 4 Μαΐου 2012 πολλαπλασιάζονται επί τον συντελεστή κατανομής 22,007274 %.
Οι αιτήσεις πιστοποιητικών για ζάχαρη εκτός ποσόστωσης που υποβλήθηκαν από τις 3 Μαΐου 2012 έως τις 9 Μαΐου 2012 σύμφωνα με τον εκτελεστικό κανονισμό (ΕΕ) αριθ. 367/2012 απορρίπτονται βάσει του παρόντος κανονισμού.
Η περίοδος υποβολής αιτήσεων για την έκδοση πιστοποιητικών για ζάχαρη εκτός ποσόστωσης σύμφωνα με τον εκτελεστικό κανονισμό (ΕΕ) αριθ. 367/2012 τερματίζεται στις 9 Μαΐου 2012.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 8 Μαΐου 2012.

Labels: 7
3
17
6